(44) Pridelenie času na prístup k superpočítačom spoločného podniku by malo byť pre verejných používateľov bezplatné. Malo by byť bezplatné aj pre súkromných používateľov na aplikácie súvisiace s výskumnými a inovačnými činnosťami , ktoré sú financované z programu Horizont Európa alebo programu Digitálna Európa , ako aj podľa potreby na súkromné inovačné činnosti MSP. Takéto prideľovanie času na prístup používateľom by malo v prvom rade vychádzať z otvorených výziev na vyjadrenie záujmu, ktoré zorganizuje spoločný podnik a ktoré vyhodnotia nezávislí odborníci. S výnimkou používateľov MSP vykonávajúcich súkromné inovačné činnosti by všetci používatelia využívajúci bezplatný čas na prístup k superpočítačom spoločného podniku mali prijať prístup otvorenej vedy a šíriť poznatky získané prostredníctvom tohto prístupu v súlade s nariadením o programe Horizont Európa. Pridelenie času na prístup používateľom na hospodárske činnosti iné ako súkromné inovačné činnosti MSP (ktoré čelia konkrétnym zlyhaniam trhu) by sa malo poskytovať na princípe platby za použitie, a to na základe trhových cien. Pridelenie času na prístup na tieto hospodárske činnosti by sa malo poskytovať len v obmedzenej miere a o výške poplatku, ktorý sa má uhradiť, by mala rozhodnúť správna rada. Prístupové práva by sa mali udeľovať transparentne. Správna rada by v prípade potreby a bez výzvy na vyjadrenie záujmu mala vymedziť konkrétne pravidlá bezplatného prideľovania času na prístup iniciatívam, ktoré Únia alebo správna rada považujú za strategické. Medzi reprezentatívne príklady strategických iniciatív Únie patria: Destinácia Zem, vlajkový projekt Ľudský mozog, iniciatíva Najmenej jeden milión genómov, spoločné európske dátové priestory pôsobiace v oblastiach verejného záujmu, a najmä priestor pre údaje týkajúce sa zdravia, centrá excelentnosti a strediská pre spôsobilosti v oblasti vysokovýkonnej výpočtovej techniky, centrá digitálnych inovácií atď. Na požiadanie Únie by spoločný podnik mal dočasne alebo natrvalo udeliť čas na priamy prístup strategickým iniciatívam a súčasným alebo budúcim aplikačným platformám, ktoré považuje za kľúčové pri poskytovaní služieb v oblasti zdravia alebo iných rozhodujúcich núdzových podporných služieb pre verejné blaho, na riadenie krízových a núdzových situácií alebo v prípadoch, ktoré Únia považuje za zásadné pre svoju bezpečnosť a obranu. Spoločný podnik by mal mať možnosť vykonávať niektoré obmedzené hospodárske činnosti na obchodné účely. Prístup by sa mal udeliť používateľom, ktorí majú pobyt v členskom štáte EÚ alebo v krajine pridruženej k programu Digitálna Európa a Horizont Európa, sú v nich usadení alebo sa v nich nachádzajú. Prístupové práva by sa všetkým používateľom mali udeľovať spravodlivo a transparentne. Správna rada by mala vymedziť a monitorovať prístupové práva, pokiaľ ide o podiel času Únie na prístup ku každému superpočítaču.

(44) Pridelenie času na prístup k superpočítačom spoločného podniku by malo byť pre verejných používateľov bezplatné. Malo by byť bezplatné aj pre súkromných používateľov vrátane mimovládnych organizácií a jednotlivcov na aplikácie súvisiace s výskumnými a inovačnými činnosťami, ako aj na súkromné inovačné činnosti MSP a start-upov, a to na základe spravodlivých a transparentných kritérií a postupov . Takéto prideľovanie času na prístup používateľom by malo v prvom rade vychádzať z pravidelných, partnersky preskúmaných a otvorených a transparentných výziev na vyjadrenie záujmu, ktoré zorganizuje spoločný podnik a ktoré vyhodnotia nezávislí odborníci, s cieľom zabezpečiť vyvážené a primerané rozdelenie zdrojov vysokovýkonnej výpočtovej techniky . S výnimkou používateľov z MSP a start-upov vykonávajúcich súkromné inovačné činnosti by všetci používatelia využívajúci bezplatný čas na prístup k superpočítačom spoločného podniku mali prijať prístup otvorenej vedy a šíriť poznatky získané prostredníctvom tohto prístupu v súlade s nariadením o programe Horizont Európa. Pridelenie času na prístup používateľom na hospodárske činnosti iné ako súkromné inovačné činnosti MSP a start-upov (ktoré čelia konkrétnym zlyhaniam trhu) by sa malo poskytovať na princípe platby za použitie, a to na základe nákladových cien. Pridelenie času na prístup na tieto hospodárske činnosti by sa malo poskytovať len v obmedzenej miere a o výške poplatku, ktorý sa má uhradiť, by mala transparentne rozhodnúť správna rada. Prístupové práva by sa mali udeľovať otvorene a transparentne. Správna rada by v prípade potreby a bez výzvy na vyjadrenie záujmu mala vymedziť konkrétne pravidlá bezplatného prideľovania času na prístup iniciatívam, ktoré Únia alebo správna rada považujú za strategické. Medzi reprezentatívne príklady strategických iniciatív Únie patria: Destinácia Zem, vlajkový projekt Ľudský mozog, iniciatíva Najmenej jeden milión genómov, spoločné európske dátové priestory pôsobiace v oblastiach verejného záujmu, a najmä priestor pre údaje týkajúce sa zdravia, centrá excelentnosti a strediská pre spôsobilosti v oblasti vysokovýkonnej výpočtovej techniky, centrá digitálnych inovácií atď. Na požiadanie Únie by spoločný podnik mal dočasne alebo natrvalo udeliť čas na priamy prístup strategickým iniciatívam a súčasným alebo budúcim aplikačným platformám, ktoré považuje za kľúčové pri poskytovaní služieb v oblasti zdravia alebo iných rozhodujúcich núdzových podporných služieb pre verejné blaho, na riadenie krízových a núdzových situácií alebo v prípadoch, ktoré Únia považuje za zásadné pre svoju bezpečnosť a obranu. Spoločný podnik by mal mať možnosť vykonávať niektoré obmedzené hospodárske činnosti na obchodné účely. Prístup by sa mal udeliť používateľom, ktorí majú pobyt v členskom štáte EÚ alebo v krajine pridruženej k programu Digitálna Európa a Horizont Európa, sú v nich usadení alebo sa v nich nachádzajú. Prístupové práva by sa všetkým používateľom mali udeľovať otvorene a transparentne. Správna rada by mala vymedziť a monitorovať prístupové práva, pokiaľ ide o podiel času Únie na prístup ku každému superpočítaču.